**“Dəmir yolları sektorunun inkişafı Layihəsi” çərçivəsində “Yalama-Sumqayıt dəhlizi boyu dəmir yolu xəttinin bərpası ilə əlaqədar mühəndisi və tikintiyə nəzarət üzrə məsləhət xidmətləri” üçün məsləhətçi şirkətin seçimi**

“Yalama-Sumqayıt dəhlizi boyu dəmir yolu xəttinin bərpası ilə əlaqədar mühəndisi və tikintiyə nəzarət üzrə məsləhət xidmətləri” üçün məsləhətçi şirkətin seçimi Asiya İnkişaf Bankının (AİB) prosedur və qaydalarına əsasən “Keyfiyyət-Qiymət əsaslı Seçim” metodunun tətbiqi ilə həyata keçirlir.

Tikinti-quraşdırma işlərinin “Layihələndir-Tik” metodunun tətbiqi ilə həyata keçirilməsi nəzərdə tutulduğundan məsləhət xidmətləri çərçivəsində podratçı şirkət (-lər) tərəfindən yerinə yetiriləcək layihələndirmə və tikinti işlərinin qüvvədə olan standart və normativlərin, texniki spesifikasiyaların, habelə, ölkə qanunvericiliyinə və Asiya İnkişaf Bankının tələblərinə riayət etməklə icrasına nəzarət olunacaqdır.

Maraqların ifadəsi üçün sorğu 15 fevral 2018-ci il tarixdə AİB-in CMS (məsləhətçilərin idarə olunması sistemi) internet səhifəsində və yerli mətbuatda dərc edilmişdir. Maraqların ifadəsi üçün son təqdimat tarixi 16 mart 2018-ci il təyin edilmişdir. Son təqdimat tarixinə kimi dünyanın müxtəlif ölkələrindən 22 (iyirmi iki) şirkət maraqlarını ifadə etmişdir.

Maraqlarını ifadə etmiş məsləhətçi şirkətlər arasından altı şirkətdən ibarət qısa siyahıya düşəcək şirkətlərin müəyyənləşdirilməsi üçün Bankın prosedurlarına uyğun qiymətləndirmə aparılmış və təsdiq üçün AİB-ə təqdim edilmişdir. AİB 3 sentyabr 2018-ci il tarixdə aşağıdakı şirkətlərdən ibarət olan qısa siyahını təsdiq etmişdir:

|  |
| --- |
| 1. DONG IL Engineering Consultants Co., Ltd. (Koreya), Pyunghwa Engineering Consultants Ltd (Koreya), Saman Corporation (Koreya), Soosung Engineering Co. Ltd (Koreya) və Korea Rail Network Authority (Koreya) şirkətləri arasında Birgə Müəssisə |
| 1. Nippon Koei Co., Ltd (Japan), Ardanuy Ingenieria, S.A. (Spain) və Nippon Koei Latin America-Caribbean Co., Ltd. (Japan) şirkətləri arasında Birgə Müəssisə |
| 1. SMEC International Pty Ltd (Avstraliya) və SENER INGENIERÍA Y SISTEMAS, S.A. (İspaniya) şirkətləri arasında Birgə Müəssisə |
| 1. Hill International N.V (Niderland Krallığı), DB Engineering & Consulting (Almaniya) və ACG Ltd (Azərbaycan) şirkətləri arasında Birgə Müəssisə |
| 1. Kocks Consult Gmbh (Almaniya) və SSF Ingenieure AG / Consulting Engineer (Almaniya) arasında Birgə Müəssisə |
| 1. Tera International Group, Inc., Amerika Birləşmiş Ştatları |

7 sentyabr 2018-ci il tarixdə qısa siyahıya daxil edilən bütün şirkətlərə Təkliflər üçün Sorğu göndərilmişdir.

Təkliflərin son təqdimat tarixi, 12 noyabr 2018-ci il tarixə kimi qısa siyahıda olan şirkətlərdən beşi texniki və maliyyə təkliflərini təqdim etmişdirlər. Təklif təqdim edən şirkətlər aşağıdakılardır:

|  |
| --- |
| 1. DONG IL Engineering Consultants Co., Ltd. (Koreya), Pyunghwa Engineering Consultants Ltd (Koreya), Saman Corporation (Koreya), Soosung Engineering Co. Ltd (Koreya) və Korea Rail Network Authority (Koreya) şirkətləri arasında Birgə Müəssisə |
| 1. Nippon Koei Co., Ltd (Japan), Ardanuy Ingenieria, S.A. (Spain) və Nippon Koei Latin America-Caribbean Co., Ltd. (Japan) şirkətləri arasında Birgə Müəssisə |
| 1. SMEC International Pty Ltd (Avstraliya) və SENER INGENIERÍA Y SISTEMAS, S.A. (İspaniya) şirkətləri arasında Birgə Müəssisə |
| 1. Kocks Consult Gmbh (Almaniya) və SSF Ingenieure AG / Consulting Engineer (Almaniya) arasında Birgə Müəssisə |
| 1. Tera International Group, Inc., Amerika Birləşmiş Ştatları |

AİB-in prosedurlarına uyğun olaraq texniki təkliflərin qiymətləndirilməsi hesabatı 28 fevral 2019-cu il tarixdə təsdiq üçün AİB-ə təqdim edilmişdir. Hesabat AİB tərəfindən 9 may 2019-cu il tarixdə təsdiq edilmişdir.

Texniki qiymətləndirmədən keçən yuxarıda adı çəkilən beş şirkətin maliyyə təklifləri 30 may 2019-cu il tarixdə Tender Komissiyasının və şirkətlərin nümayəndələrinin iştirakı ilə açılmışdır.

Texniki və maliyyə təkliflərinin birgə qiymətləndirilməsi hesabatı hazırlanmış, 5 iyun 2019-cu il tarixdə təsdiq üçün AİB-ə təqdim edilmiş və 17 iyun 2019-cu il tarixində Bank tərəfindən təsdiq edilmişdir.

AIB-in satınalma proseduruna müvafiq olaraq, ümumi ən yüksək bal toplayan Kocks Consult Gmbh (Almaniya) və SSF Ingenieure AG (Almaniya) Birgə Müəssisəsi müqavilə danışıqlarına dəvət edilmişdir.

Müqavilənin layihə variantı 20 sentyabr 2020-ci il tarixdə təsdiq üçün AİB-ə təqdim edilmişdir. Bank Müqavilənin layihə variantını 1 oktyabr 2020-ci il tarixdə təsdiq etmişdir.

Kocks Consult Gmbh (Almaniya) və SSF Ingenieure AG (Almaniya) Birgə Müəssisəsi ilə 4 oktyabr 2019-cu il tarixdə 11,421,768.70 ABŞ dolları və 50,055.60 AZN (ƏDV daxil) məbləğində müqavilə imzalanmışdır.

Hazırda Məsləhətçi şirkət podrat müqaviləsinə texniki nəzarət xidmətlərini davam etdirir.